### Beslutninger:

Fremsendes til Økonomiudvalget til behandling i henhold til beslutning i byrådets møde den 27. april 2022.

Sagen blev behandlet sammen med sagerne 9 – 10 og 12 – 16.

### Resume

Med regnskabsaflæggelsen for 2021 er afdelingernes samlede opsparing ultimo 2021 381 mio. kr. Der er et samlet fald i afdelingernes opsparing fra 2021 til 2022 på 83 mio. kr. Det er før fordeling af coronakompensation. Med denne indstilling er der udarbejdet et fælles grundlag for en drøftelse af retningen for rådmændenes disponering af opsparing.

Børn og Unge har reduceret sin opsparing med 76 mio. kr., så den nu udgør 118 mio. kr.

Sociale Forhold og Beskæftigelse har reduceret sin opsparing med 73 mio. kr., så der nu er en gæld på 11 mio. kr. Afdelingen foreslår, at der konverteres i alt 1,9 mio. kr. fra drift til anlæg til 2 anlægsprojekter.

Sundhed og Omsorg har reduceret sin opsparing med 11 mio. kr., så den nu udgør 100 mio. kr.

Kultur og Borgerservice har øget sin opsparing med 11 mio. kr., så den nu udgør 60 mio. kr. Afdelingen foreslår, at der bruges 13,5 mio. kr. fra opsparingen til at nedskrive den resterende gældspost vedr. FTL-havnen og at der konverteres 1,4 mio. kr. fra drift til anlæg under Sport og Fritid.

Teknik og Miljø øger sin opsparing på det decentraliserede område med 41 mio. kr. så den nu udgør 66 mio. kr. Afdelingen foreslår, at der konverteres 4 mio. kr. fra drift til anlægsprojekt vedr. sikkerhed langs havnen.

Borgmesterens Afdelings øger sin opsparing med 25 mio. kr., så den nu udgør 49 mio. kr.

### Beslutningspunkter

Det indstilles:

At 1) Sociale Forhold og Beskæftigelses forslag om at overføre i alt 1,9 mio. kr. fra opsparingen til anlæg i 2022 godkendes jf. afsnit 6.2.1 og 6.2.2.

At 2) Kultur og Borgerservice via opsparingen afdrager den resterende gældspost på FTL-havnen på 13,5 mio. kr. mod at få ramme tilbageført på 1,3 mio. kr. årligt jf. afsnit 6.2.3.

At 3) der at overføres rådighedsbeløb på 1,4 mio. kr. til anlægsprojektet ’KB Decentrale anlæg’ under Sport og fritid jf. afsnit 6.2.4.

At 4) Forslaget til finansiering fra opsparing på i alt 4 mio. kr. til arbejdet med sikkerhed langs havnearealet og åen jf. afsnit 6.2.5 godkendes

At 5) Opsparingen primo 2022 på sektor 2.01 på 0,6 mio. kr. samt på sektor 2.51 på 5,6 mio. kr. i Teknik og Miljø, der ligger udover udsvingsgrænserne, reserveres på en budgetreserve til imødegåelse af budgetudfordringer på Teknik og Miljøs område.

At 6) Afdelingernes planer for brug af opsparing i øvrigt drøftes i de relevante fagudvalg.